**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 14. martā Nr. 115**

(protokols Nr. 5, 2. p.)

**Par Madonas novada pašvaldības ielu un ceļu saraksta apstiprināšanu**

Atbilstoši Ministru kabineta 2017. gada 27. jūnija noteikumu Nr. 361 “Pašvaldību ceļu un ielu reģistrācijas un uzskaites kārtība” grozījumiem, kas apstiprināti ar Ministru kabineta 2024. gada 20. augusta noteikumiem Nr. 557 “Grozījumi Ministru kabineta 2017. gada 27. jūnija noteikumos Nr. 361 “Pašvaldību ceļu un ielu reģistrācijas un uzskaites kārtība””, ir sagatavoti Madonas novada ielu un ceļu saraksti, kuros ir precizēti ceļu tehniskie rādītāji un ceļu klasifikācija.

Veicot Madonas novada pašvaldības ceļu un ielu pārskatīšanu, konstatēts, ka jāveic izmaiņas Nekustamā īpašuma valsts kadastra sistēmā, atbilstoši Ministru kabineta 2012. gada 10. aprīļa noteikumu Nr. 263 “Kadastra objekta reģistrācijas un kadastra datu aktualizācijas noteikumi” 65. un 87.1 punktos noteiktajai kārtībai.

Pamatojoties uz Pašvaldību likuma 4. panta pirmās daļas 3. punktu, 10. panta pirmās daļas 21. punktu, Zemes pārvaldības likuma 8. pantu, Ministru kabineta 2012. gada 10. aprīļa noteikumu Nr. 263 “Kadastra objekta reģistrācijas un kadastra datu aktualizācijas noteikumi” 65. un 87.1. punktu, Ministru kabineta 2017. gada 27. jūnija noteikumiem Nr. 361 “Pašvaldību ceļu un ielu reģistrācijas un uzskaites kārtība”, ņemot vērā 12.02.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 13** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Guntis Klikučs, Iveta Peilāne, Kaspars Udrass, Sandra Maksimova, Valda Kļaviņa), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt Madonas novada pašvaldības ceļu un ielu sarakstu atbilstoši klāt pievienotajam Pielikumam Nr. 1.
2. Apstiprināto Madonas novada pašvaldības ielu un ceļu sarakstu iesniegt VSIA “Latvijas valsts ceļi”.
3. Pēc iesniegtā Madonas novada pašvaldības ielu un ceļu saraksta saskaņošanas un apstiprināšanas ar VSIA “Latvijas valsts ceļi”:
   1. Madonas novada pašvaldības Projektu ieviešanas nodaļai veikt inženierbūvju – Madonas novada ceļu un ielu, reģistrēšanu Nekustamā īpašuma valsts kadastra informācijas sistēmā atbilstoši Pielikumā Nr. 1 norādītajiem termiņiem.
   2. Madonas novada pašvaldības Nekustamā īpašuma un teritoriālās plānošanas nodaļai veikt izmaiņas nekustamo īpašuma sastāvā Nekustamā īpašuma valsts kadastra informācijas sistēmā atbilstoši Pielikumam Nr. 1.
   3. Madonas novada pašvaldības Finanšu nodaļai veikt izmaiņas bilancē, atbilstoši saskaņotajam Madonas novada ceļu un ielu sarakstam.
4. Ar šī lēmuma spēkā stāšanās dienu, atzīt par spēku zaudējušiem visus iepriekš apstiprinātos Madonas novada ielu un ceļu sarakstus.

Domes priekšsēdētājs A. Lungevičs

*Lasmanis 28610006*